CELEX: 21995D1116(04)
Language: hr
Date: 1995-05-19 00:00:00
Title: Odluka Zajedničkog odbora EGP-a br. 31/95 od 19. svibnja 1995. o izmjeni Priloga XIII. (Promet) Sporazumu o EGP-u

11/Sv. 017
            
            
               HR
            
            
               Službeni list Europske unije
            
            
               36
            
         21995D1116(04)
   
               L 273/50
            
            
               SLUŽBENI LIST EUROPSKE UNIJE
            
            
               19.05.1995.
            
         
      ODLUKA ZAJEDNIČKOG ODBORA EGP-A
   
   br. 31/95
   od 19. svibnja 1995.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno njegov članak 98.,
   budući da je Prilog XIII. Sporazumu izmijenjen Odlukom Zajedničkoga odbora EGP-a br. 7/94 od 21. ožujka 1994. o izmjeni Protokola 47 i određenih priloga Sporazumu o EGP-u (1);
   budući da bi Uredbu Vijeća (EZ) br. 2978/94 od 21. studenoga 1994. o provedbi Rezolucije IMO-a A.747(18) o primjeni mjerenja nosivosti balastnog prostora u tankerima za prijevoz nafte s odvojenim balastom (2) trebalo unijeti u Sporazum,
   ODLUČIO JE:
   Članak 1.
   Iza točke 55.b (Direktiva Vijeća 94/57/EZ) Priloga XIII. Sporazumu umeće se sljedeća točka:
   
               „55.c —
            
            
               
                  394 R 2978: Uredba Vijeća (EZ) br. 2978/94 od 21. studenoga 1994. o provedbi Rezolucije IMO-a A.747(18) o primjeni mjerenja nosivosti balastnog prostora u tankerima za prijevoz nafte s odvojenim balastom (SL L 319, 12.12.1994., str. 1.).”
            
         Članak 2.
   Tekstovi Uredbe (EZ) br. 2978/94 na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 1. lipnja 1995., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 19. svibnja 1995.
      
         
            Za Zajednički odbor EGP-a
         
         
            Predsjednik
         
         P. BENAVIDES
         
      
   
   
      (1)  SL L 160, 28.6.1994., str. 1.
   
      (2)  SL L 319, 12.12.1994., str. 1.